V: Fluitjiesriete as veevoer
Op my plot is daar 'n nie-konstantlopende rivier en sny die plot so te sê in twee dele. Daar is baie riete langs die rivier en gevolglik kan ek nie altyd die skape sien nie en word hulle gesteel. Kan ek die riete afsny en vir veevoer gebruik as ek hulle maal. Ek beplan om ook 'n paar beeste in te bring. Gee my asb raad.
Deur: Arno30 April 2018 9630 keer gelees
Rivierriete en ek neem aan dat dit fluitjiesriet is, kan as ruvoer vir dierevoeding gebruik word. Om goeie benutting te kry, moet die droë fluitjiesriete gemaal en met Voermol Melassemeel gemeng word om die smaaklikheid daarvan te verhoog. Meng 40kg Voermol Melassemeel met 200kg gemaalde fluitjiesriet. Fluitjiesriet kan ook ingekuil word en die normale praktyke om goeie gehalte kuilvoer te maak, moet gevolg word.
Geskryf op 8 Augustus 2012 deur Hendrik van Pletzen, Tegniese Bestuurder, Voermol Voere E-pos: hendrikvp@mweb.co.za